সুরমা জাহিদ: এখন, আমি আসলে সারাদেশে বীরাঙ্গনাদের নিয়ে কাজ করতে করতে অনেক মানুষের সাথে মিশেছি। বিশেষ করে অনেক মুক্তিযোদ্ধার সাথে আমি কথা বলেছি। যেহেতু বীরাঙ্গনা যারা বেঁচে আছেন বা ছিলেন প্রায় অনেকের সাথেই আমি কথা বলেছি, সেগুলো আমার বইয়ে স্থান পেয়েছে, এবং বীরাঙ্গনাদের নিয়ে কাজটা একটা পর্যায়ে পৌঁছেছে, এখন আমি মুক্তিযোদ্ধাদের নিয়ে কাজ করছি। তাঁদের নয়মাসের অভিজ্ঞতার মৌখিক বয়ান লিখছি। অনেকেই আমাকে অনুরোধ করেছেন তাঁদের মুক্তিযুদ্ধের কথা, তাঁরা চান আমি লিখি। তো সে কাজটাই এখন করছি।